חוק המרכז להנצחת זכרו של דוד לוי

{{ח:התחלה}}
{{ח:כותרת|חוק המרכז להנצחת זכרו של דוד לוי, התשפ״ה–2025}}

{{ח:פתיח-התחלה}}
{{ח:מאגר|2233921}} {{ח:תיבה|ס״ח תשפ״ה, 700|חוק המרכז להנצחת זכרו של דוד לוי|https://fs.knesset.gov.il/25/law/25_lsr_7580134.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: מטרה והגדרות}}

{{ח:פנימי|פרק ב|פרק ב׳: המוסדות}}

{{ח:פנימי|פרק ב סימן א|סימן א׳: המרכז, המועצה והמנהל}}

{{ח:פנימי|פרק ב סימן ב|סימן ב׳: אתר הנצחה}}

{{ח:פנימי|פרק ב סימן ג|סימן ג׳: מכון לחקר מורשת דוד לוי}}

{{ח:פנימי|פרק ב סימן ד|סימן ד׳: הארכיון}}

{{ח:פנימי|פרק ג|פרק ג׳: תקציב והוראות כלליות}}

{{ח:קטע2|פרק א|פרק א׳: מטרה והגדרות}}

{{ח:סעיף|1|מטרה}}
{{ח:ת}} מטרתו של חוק זה להקים מרכז שינציח לדורות את פועלו ומורשתו של דוד לוי, מנהיג חברתי ומדיני שתרם רבות לקידום הפריפריה, לצמצום פערים חברתיים, ליצירת שותפות מלאה של כל חלקי החברה בהנהגה הלאומית והמדינית, ובכלל זה בתחום יחסי החוץ, בין השאר בתפקידו כשר החוץ, לחיבור בין חלקי החברה הישראלית ולחיזוק הקשרים בין ישראל למדינות אחרות.

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”הארכיון“ – ארכיון המרכז שהוקם לפי {{ח:פנימי|סעיף 26|סעיף 26(א)}};
{{ח:ת|סוג=הגדרה}} ”האתר“ – אתר ההנצחה לזכרו של דוד לוי שהוקם לפי {{ח:פנימי|סעיף 21|סעיף 21}};
{{ח:ת|סוג=הגדרה}} ”חוק הארכיונים“ – {{ח:חיצוני|חוק הארכיונים|חוק הארכיונים, התשט״ו–1955}};
{{ח:ת|סוג=הגדרה}} ”חוק יסודות התקציב“ – {{ח:חיצוני|חוק יסודות התקציב|חוק יסודות התקציב, התשמ״ה–1985}};
{{ח:ת|סוג=הגדרה}} ”המועצה“ – המועצה הציבורית שמונתה לפי {{ח:פנימי|סעיף 6|סעיף 6}};
{{ח:ת|סוג=הגדרה}} ”המועצה להשכלה גבוהה“ ו”מוסד מוכר“ – כמשמעותם {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}};
{{ח:ת|סוג=הגדרה}} ”המכון“ – המכון שהוקם לפי {{ח:פנימי|סעיף 22|סעיף 22}};
{{ח:ת|סוג=הגדרה}} ”המנהל“ – המנהל הכללי של המרכז שמונה לפי {{ח:פנימי|סעיף 16|סעיף 16}};
{{ח:ת|סוג=הגדרה}} ”המרכז“ – המרכז שהוקם לפי {{ח:פנימי|סעיף 3|סעיף 3}};
{{ח:ת|סוג=הגדרה}} ”השר“ – שר החוץ.

{{ח:קטע2|פרק ב|פרק ב׳: המוסדות}}
{{ח:קטע3|פרק ב סימן א|סימן א׳: המרכז, המועצה והמנהל}}

{{ח:סעיף|3|הקמת המרכז}}
{{ח:ת}} מוקם בזה המרכז להנצחת זכרו, פועלו ומורשתו של דוד לוי; המרכז יכלול את האתר, המכון והארכיון.

{{ח:סעיף|4|מעמד המרכז}}
{{ח:תת|(א)}} המרכז הוא תאגיד, כשר לכל חובה, זכות ופעולה משפטית המתיישבת עם אופיו וטבעו כגוף מאוגד.
{{ח:תת|(ב)}} המרכז הוא גוף מבוקר כמשמעותו {{ח:חיצוני|חוק מבקר המדינה|בחוק מבקר המדינה, התשי״ח–1958 [נוסח משולב]}}.

{{ח:סעיף|5|מטרות המרכז}}
{{ח:ת}} מטרות המרכז הן:
{{ח:תת|(1)}} להעמיק את ההיכרות עם פועלו ומורשתו של דוד לוי, מנהיג חברתי ומדיני, לרבות בדרכים הבאות:
{{ח:תתת|(א)}} קידום החקר החברתי והמדיני ברוח מורשתו של דוד לוי ובכלל זה בתחום יחסי החוץ של מדינת ישראל;
{{ח:תתת|(ב)}} עידוד פעילות חינוכית ברוח מורשתו של דוד לוי;
{{ח:תת|(2)}} לשקף את אישיותו של דוד לוי כמנהיג חברתי ומדיני.

{{ח:סעיף|6|המועצה הציבורית}}
{{ח:תת|(א)}} המועצה הציבורית למרכז תהיה מועצה ציבורית בת 13 חברים, שימנה השר, והם:
{{ח:תתת|(1)}} חמישה חברים עובדי המדינה שהם: נציג שיבחר ראש הממשלה מקרב עובדי משרדו, נציג שיבחר השר מקרב עובדי משרדו, נציג שיבחר שר החינוך מקרב עובדי משרדו, נציג שיבחר שר הרווחה והביטחון החברתי מקרב עובדי משרדו ונציג שיבחר שר המורשת מקרב עובדי משרדו;
{{ח:תתת|(2)}} עובד הרשות המקומית שבתחומה פועל המרכז, לפי המלצת ראש הרשות המקומית;
{{ח:תתת|(3)}} נציג סגל אקדמי במוסד מוכר מתחום מדעי הרוח או מדעי החברה, ובפרט מתחום היחסים הבין־לאומיים, בהתייעצות עם המועצה להשכלה גבוהה;
{{ח:תתת|(4)}} שלושה נציגים של גוף או גופים ללא מטרות רווח, שהתאגדו בישראל, העוסקים בהיקף משמעותי בפעילות המגשימה את מטרות החוק;
{{ח:תתת|(5)}} שלושה נציגי ציבור בעלי רקע, ניסיון או היכרות משמעותיים בתחומים הנוגעים למטרות החוק.
{{ח:תת|(ב)}} המועצה תמנה מקרב חבריה, באישור השר, את היושב ראש ואת ממלא מקומו הקבוע.
{{ח:תת|(ג)}} לא ימונה לחבר המועצה מי שהורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לכהן כחבר המועצה, או שהוגשו נגדו כתב אישום או קובלנה משמעתית בעבירה כאמור וטרם ניתן פסק דין סופי בעניינו.

{{ח:סעיף|7|תפקידי המועצה}}
{{ח:ת}} אלה הם תפקידי המועצה:
{{ח:תת|(1)}} לקבוע את מדיניותו הכללית של המרכז בתחום מטרותיו ולהתוות את קווי פעולתו בהתאם למדיניות שנקבעה כאמור;
{{ח:תת|(2)}} לאשר את תוכנית העבודה השנתית של המרכז;
{{ח:תת|(3)}} לאשר את תקציב המרכז ולהביאו לאישור השר ושר האוצר;
{{ח:תת|(4)}} לעקוב אחר הגשמת המדיניות הכללית של המרכז ואחר ביצוע תוכניות העבודה שלו ותקציבו;
{{ח:תת|(5)}} לפקח על ביצוע תפקידי המנהל ופעולותיו, ובכלל זה לקבל ממנו דוחות על פעילות המרכז;
{{ח:תת|(6)}} לדון בטיוטת הדוחות הכספיים של המרכז;
{{ח:תת|(7)}} למנות מבקר פנימי למרכז, לאשר את תוכנית העבודה שלו, לדון בדוחות שיגיש לה ולקבל החלטות בעניינם;
{{ח:תת|(8)}} למלא כל תפקיד אחר שהוטל עליה לפי חוק זה.

{{ח:סעיף|8|סמכות שיורית}}
{{ח:ת}} למועצה סמכות של המרכז שלא הוקנתה לפי חוק זה לאורגן אחר של המרכז, רשאית המועצה להפעילה.

{{ח:סעיף|9|סדרי עבודת המועצה}}
{{ח:תת|(א)}} המועצה תתכנס שלוש פעמים בשנה לפחות וכן לפי דרישה של לפחות שליש מחבריה.
{{ח:תת|(ב)}} יושב ראש המועצה ימונה מקרב חברי המועצה שמונו לפי {{ח:פנימי|סעיף 6|פסקאות (3) עד (5) שבסעיף 6(א)}}; יושב ראש המועצה יזמן את ישיבות המועצה, ינהל אותן ויקבע את מועדן, מקומן וסדר יומן.
{{ח:תת|(ג)}} המניין החוקי בישיבות המועצה הוא לפחות שבעה חברים, ובהם לפחות שלושה מהחברים שמונו לפי {{ח:פנימי|סעיף 6|פסקאות (3) עד (5) שבסעיף 6(א)}}, ובכלל זה יושב ראש המועצה או ממלא מקומו הקבוע.
{{ח:תת|(ד)}} החלטות המועצה יתקבלו ברוב קולות של חברי המועצה המשתתפים בהצבעה; היו הקולות שקולים, יכריע יושב ראש המועצה, ובהיעדרו – ממלא מקומו הקבוע.
{{ח:תת|(ה)}} המועצה תקבע את סדרי עבודתה ככל שלא נקבעו לפי חוק זה.

{{ח:סעיף|10|גמול והחזר הוצאות}}
{{ח:תת|(א)}} חבר המועצה לא יקבל מהמרכז שכר בעד שירותיו.
{{ח:תת|(ב)}} חבר המועצה יהיה זכאי לקבל מהמרכז גמול בעבור השתתפותו בישיבות המועצה לפי הוראות סעיף קטן (ד), ובלבד שאינו אחד מאלה:
{{ח:תתת|(1)}} עובד המדינה;
{{ח:תתת|(2)}} עובד גוף מתוקצב;
{{ח:תתת|(3)}} עובד גוף נתמך;
{{ח:תתת|(4)}} מי שזכאי לקבל גמול בעבור ההשתתפות בישיבות המועצה ממקור אחר.
{{ח:תת|(ג)}} חבר המועצה שאינו זכאי לגמול לפי הוראות סעיף קטן (ב), זכאי לקבל מהמרכז החזר הוצאות שהוציא לשם השתתפות בישיבות המועצה, לפי הוראות סעיף קטן (ד), ובלבד שאינו זכאי לקבל החזר הוצאות כאמור ממקור אחר.
{{ח:תת|(ד)}} חבר המועצה זכאי לקבל גמול בסכום השווה לסכום הגמול שזכאי לו חבר מועצה בתאגיד אחר שהוא גוף מתוקצב, ברמת סיווג זהה לזו של המרכז בהתאם להחלטת הוועדה לסיווג תאגידים סטטוטוריים, או להחזר הוצאות, לפי העניין, בעד כל ישיבה שבה השתתף, בהתאם לקבוע בהוראות הממונה על השכר והסכמי עבודה במשרד האוצר בדבר תשלום גמול והחזר הוצאות ליושב ראש וחברי מועצה בתאגידים הסטטוטוריים, לרבות לעניין סוג הישיבה ומספר הישיבות המרבי.
{{ח:תת|(ה)}} בסעיף זה –
{{ח:תת|סוג=הגדרה}} ”גוף מתוקצב“, ”עובד גוף מתוקצב“, ”עובד גוף נתמך“ ו”עובד המדינה“ – כהגדרתם {{ח:חיצוני|חוק יסודות התקציב#סעיף 32|בסעיף 32 לחוק יסודות התקציב}};
{{ח:תת|סוג=הגדרה}} ”הוועדה לסיווג תאגידים סטטוטוריים“ – הוועדה הציבורית לסיווג תאגידים סטטוטוריים שהוקמה מכוח החלטת ועדת השרים לענייני כלכלה מס׳ כל/218 מיום י״ב באדר ב׳ התשנ״ה (14 במרץ 1995).

{{ח:סעיף|11|תקופת כהונה}}
{{ח:תת|(א)}} חבר המועצה יתמנה לתקופה של ארבע שנים, ורשאי השר להאריך את תקופת כהונתו לתקופת כהונה נוספת, ובלבד שלא יכהן יותר משתי תקופות כהונה רצופות.
{{ח:תת|(ב)}} על אף האמור בסעיף קטן (א), השר יהיה רשאי למנות חבר מועצה אחד שמונה לפי {{ח:פנימי|סעיף 6|פסקאות (3) עד (5) שבסעיף 6(א)}} לתקופות כהונה נוספות רצופות שכל אחת מהן לא תעלה על ארבע שנים, אם שוכנע כי הדבר מוצדק לנוכח מומחיותו ותרומתו הייחודית למועצה ולהגשמת מטרות חוק זה, ובלבד שלא יכהן יותר משלוש תקופות כהונה.

{{ח:סעיף|12|הפסקת כהונה לפני תום תקופת הכהונה}}
{{ח:תת|(א)}} חבר המועצה יחדל לכהן לפני תום כהונתו בהתקיים אחד מאלה:
{{ח:תתת|(1)}} הוא התפטר במסירת כתב התפטרות לשר;
{{ח:תתת|(2)}} הוא חדל להיות עובד המשרד הממשלתי או עובד או חבר הגוף שאותו הוא מייצג במועצה, ואם הוא חבר מועצה שמונה לפי {{ח:פנימי|סעיף 6|פסקאות (3) עד (5) שבסעיף 6(א)}} – הוא נתמנה לעובד המדינה.
{{ח:תת|(ב)}} התקיימה נסיבה מהנסיבות כמפורט להלן לגבי חבר המועצה, יעבירו השר מכהונתו לפני תום תקופת הכהונה ובסמוך למועד התקיימות הנסיבה, בהודעה בכתב:
{{ח:תתת|(1)}} הוא הורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לכהן כחבר המועצה או שהוגשו נגדו כתב אישום או קובלנה משמעתית בעבירה כאמור וטרם ניתן פסק דין סופי בעניינו;
{{ח:תתת|(2)}} נבצר ממנו דרך קבע למלא את תפקידו.
{{ח:תת|(ג)}} השר, לאחר התייעצות עם יושב ראש המועצה, רשאי להעביר חבר מועצה מכהונתו לפני תום תקופת כהונתו אם הוא נעדר, בלא סיבה מוצדקת, משלוש ישיבות רצופות של המועצה.
{{ח:תת|(ד)}} השר לא יעביר חבר מועצה מכהונתו לפי סעיף קטן (ב) או (ג) אלא לאחר שנתן לו הזדמנות לטעון את טענותיו.
{{ח:תת|(ה)}} הפסיק חבר המועצה לכהן לפי הוראות סעיף זה, יפעל השר, בהתאם להוראות {{ח:פנימי|סעיף 6|סעיף 6}}, למינוי חבר אחר במקומו, בהקדם האפשרי.

{{ח:סעיף|13|תוקף פעולות}}
{{ח:ת}} קיומה של המועצה, סמכויותיה ותוקף החלטותיה לא ייפגעו בשל הפסקת כהונתו של חבר מחברי המועצה או מחמת ליקוי במינויו או בהמשך כהונתו, ובלבד שרוב חברי המועצה מכהנים כדין.

{{ח:סעיף|14|ניגוד עניינים}}
{{ח:תת|(א)}} בסעיף זה –
{{ח:תת|סוג=הגדרה}} ”בן משפחה“ – בן זוג, הורה, הורה הורה, בן או בת ובני זוגם, אח או אחות וילדיהם, גיס, גיסה, דוד או דודה וילדיהם, חם, חמות, נכד או נכדה, לרבות קרוב כאמור שהוא שלוב (חורג);
{{ח:תת|סוג=הגדרה}} ”בעל עניין“ – כהגדרתו {{ח:חיצוני|חוק ניירות ערך|בחוק ניירות ערך, התשכ״ח–1968}};
{{ח:תת|סוג=הגדרה}} ”טיפול“ – לרבות קבלת החלטה, העלאת נושא לדיון, נוכחות בדיון, השתתפות בדיון או בהצבעה, או עיסוק בנושא מחוץ לדיון;
{{ח:תת|סוג=הגדרה}} ”ניגוד עניינים“, של חבר המועצה – ניגוד עניינים בין מילוי תפקידו במועצה ובין עניין אישי או תפקיד אחר, שלו או של קרובו;
{{ח:תת|סוג=הגדרה}} ”קרוב“, של חבר המועצה – כל אחד מאלה:
{{ח:תתתת|(1)}} בן משפחה של חבר המועצה;
{{ח:תתתת|(2)}} אדם שלחבר המועצה יש עניין במצבו הכלכלי;
{{ח:תתתת|(3)}} תאגיד שחבר המועצה, בן משפחתו או אדם כאמור בפסקה (2) הם בעלי עניין בו;
{{ח:תתתת|(4)}} גוף שחבר המועצה, בן משפחתו או אדם כאמור בפסקה (2) הם מנהלים או עובדים אחראים בו.
{{ח:תת|(ב)}} לא ימונה לחבר המועצה ולא יכהן כחבר כאמור מי שבשל כהונתו יימצא, באופן תדיר, במצב של ניגוד עניינים אשר ימנע ממנו למלא את עיקר תפקידו במועצה.
{{ח:תת|(ג)}} חבר המועצה לא יטפל במסגרת תפקידו בנושא שהטיפול בו יגרום לו להימצא במצב של ניגוד עניינים.
{{ח:תת|(ד)}} נודע לחבר המועצה כי הוא עלול להימצא במצב של ניגוד עניינים כאמור בסעיף קטן (ב) או (ג), יודיע על כך בהקדם האפשרי ליושב ראש המועצה; היה חבר המועצה האמור היושב ראש – יודע על כך לשר.
{{ח:תת|(ה)}} על אף האמור בסעיף זה, רשאי חבר המועצה שמונה לפי {{ח:פנימי|סעיף 6|סעיף 6}} להביא בחשבון גם את ענייניו של הגוף או הציבור שהוא נציגו, ככל שהם קשורים לתפקידי המועצה, ולא יראו אותו כנמצא במצב של ניגוד עניינים בשל כך בלבד.

{{ח:סעיף|15|החלת דינים על חברי המועצה}}
{{ח:ת}} חברי המועצה שאינם עובדי המדינה, דינם, בפעולתם כחברי המועצה, כדין עובדי המדינה לעניין חיקוקים אלה ולעניין פעולותיהם במועצה:
{{ח:תת|(1)}} {{ח:חיצוני|חוק שירות הציבור (מתנות)|חוק שירות הציבור (מתנות), התש״ם–1979}};
{{ח:תת|(2)}} {{ח:חיצוני|חוק העונשין|חוק העונשין, התשל״ז–1977}} – ההוראות הנוגעות לעובדי הציבור;
{{ח:תת|(3)}} {{ח:חיצוני|חוק הבחירות לכנסת|חוק הבחירות לכנסת [נוסח משולב], התשכ״ט–1969}};
{{ח:תת|(4)}} {{ח:חיצוני|פקודת הראיות|פקודת הראיות [נוסח חדש], התשל״א–1971}}.

{{ח:סעיף|16|מנהל כללי למרכז}}
{{ח:תת|(א)}} המועצה, באישור השר, תמנה מנהל כללי למרכז.
{{ח:תת|(ב)}} המנהל ימונה לתקופה של חמש שנים, והמועצה רשאית לשוב ולמנותו מחדש, באישור השר, לתקופת כהונה אחת נוספת.
{{ח:תת|(ג)}} לא ימונה למנהל מי שהורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לשמש מנהל או שהוגשו נגדו כתב אישום או קובלנה משמעתית בעבירה כאמור, וטרם ניתן פסק דין סופי בעניינו.
{{ח:תת|(ד)}} על מינויו וכהונתו של המנהל יחולו הוראות {{ח:פנימי|סעיף 14|סעיף 14}}, בשינויים המחויבים.

{{ח:סעיף|17|תפקידי המנהל}}
{{ח:ת}} תפקידי המנהל הם:
{{ח:תת|(1)}} ניהול המרכז – ובכלל זה האתר, המכון והארכיון;
{{ח:תת|(2)}} יישום החלטות המועצה;
{{ח:תת|(3)}} הכנת תוכנית העבודה השנתית והתקציב השנתי של המרכז והבאתם לאישור המועצה;
{{ח:תת|(4)}} דיווח למועצה על פעילויות המרכז, ובכלל זה על פעילויות האתר, המכון והארכיון.

{{ח:סעיף|18|פקיעת כהונת המנהל}}
{{ח:תת|(א)}} המנהל יחדל לכהן לפני תום תקופת כהונתו באחת מאלה:
{{ח:תתת|(1)}} הוא התפטר במסירת כתב התפטרות לשר וליושב ראש המועצה;
{{ח:תתת|(2)}} המועצה החליטה על הפסקת כהונתו ברוב של שני שלישים לפחות מכלל חבריה;
{{ח:תתת|(3)}} הוא הורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לשמש מנהל או שהוגשו נגדו כתב אישום או קובלנה משמעתית בעבירה כאמור, וטרם ניתן פסק דין סופי בעניינו.
{{ח:תת|(ב)}} לא תתקבל החלטה על הפסקת כהונתו של המנהל לפי סעיף קטן (א)(2) או (3), אלא לאחר שניתנה לו הזדמנות לטעון את טענותיו.
{{ח:תת|(ג)}} הפסיק המנהל לכהן לפי הוראות סעיף זה, תפעל המועצה, בהתאם להוראות {{ח:פנימי|סעיף 16|סעיף 16}}, למינוי מנהל במקומו בהקדם האפשרי.

{{ח:סעיף|19|מבקר פנימי}}
{{ח:ת}} המועצה תמנה למרכז מבקר פנימי, אשר יפעל בהתאם להוראות {{ח:חיצוני|חוק הביקורת הפנימית|חוק הביקורת הפנימית, התשנ״ב–1992}}; המבקר הפנימי יגיש למועצה דוח על ממצאיו.

{{ח:סעיף|20|ועדת ביקורת}}
{{ח:תת|(א)}} המועצה תמנה מקרב חבריה ועדת ביקורת ובה שלושה חברים, ובלבד שאחד מהם יהיה חבר המועצה מקרב עובדי המדינה או הרשות המקומית שבתחומה פועל המרכז, ושניים מהם יהיו חברי המועצה שמונו לפי {{ח:פנימי|סעיף 6|פסקאות (3) עד (5) שבסעיף 6(א)}} – שאחד מהם יהיה יושב ראש הוועדה; יושב ראש המועצה לא יהיה חבר ועדת הביקורת.
{{ח:תת|(ב)}} ועדת הביקורת –
{{ח:תתת|(1)}} תעמוד על ליקויים בניהול המרכז ותציע למועצה דרכים לתיקונם;
{{ח:תתת|(2)}} תבחן את מערך הביקורת הפנימית של המרכז ואת תפקודו של המבקר הפנימי, וכן אם עומדים לרשותו המשאבים והכלים הנחוצים לו לשם מילוי תפקידו;
{{ח:תתת|(3)}} תבחן את תוכנית העבודה של המבקר הפנימי ואת הדוחות שהגיש, ותעבירם למועצה בצירוף הערותיה והמלצותיה;
{{ח:תתת|(4)}} תקבע הסדרים לגבי אופן הטיפול בתלונות של עובדי המרכז וההגנה שתינתן לעובדים שהתלוננו כאמור; הסדרים כאמור יפורסמו באתר האינטרנט של המרכז.
{{ח:תת|(ג)}} יושב ראש ועדת הביקורת יכנס את ועדת הביקורת לדיון בנושאים שיעמידו על סדר יומה הוא, חבר ועדה אחר, המועצה, המנהל או המבקר הפנימי.
{{ח:תת|(ד)}} מי שאינו חבר ועדת הביקורת לא יהיה נוכח בישיבות הוועדה בעת דיון ובעת קבלת החלטות הוועדה, אלא אם כן קבעו יושב ראש הוועדה או הוועדה כי הוא נדרש לשם הצגת נושא מסוים; על אף האמור, המבקר הפנימי של המרכז יקבל הודעות על קיום ישיבות ועדת הביקורת ויהיה רשאי להשתתף בהן.
{{ח:תת|(ה)}} ועדת הביקורת תגיש למועצה ולמנהל דוח על פעילותה, אחת לשנה לפחות.

{{ח:קטע3|פרק ב סימן ב|סימן ב׳: אתר הנצחה}}

{{ח:סעיף|21|אתר הנצחה}}
{{ח:תת|(א)}} במרכז יוקם אתר הנצחה שיכלול תערוכה ומוצגים הנוגעים לחייו, פועלו ומורשתו של דוד לוי ברוח מטרות החוק.
{{ח:תת|(ב)}} האתר יהיה פתוח לציבור ויתקיימו בו, באופן סדיר, פעילויות הנצחה, פעילויות מוזאליות ופעולות תרבות, חינוך והסברה, הקשורות בפועלו ובמורשתו של דוד לוי.

{{ח:קטע3|פרק ב סימן ג|סימן ג׳: מכון לחקר מורשת דוד לוי}}

{{ח:סעיף|22|מכון לחקר מורשת דוד לוי}}
{{ח:תת|(א)}} המרכז יקים מכון חקר שיפעל להעמקת הידע, לרבות קידום החקר החברתי והמדיני, בכל הנוגע לפועלו ולמורשתו של דוד לוי.
{{ח:תת|(ב)}} המכון יקיים פעילויות מחקריות לשם הגשמת מטרות חוק זה, לרבות קבוצות מחקר, סמינרי מחקר, הרצאות פומביות וכנסים בהשתתפות חוקרים, יקים ויפעיל ספריית מחקר ועיון ויפרסם מחקרים בתחומי פעילותו.

{{ח:סעיף|23|הוועדה המדעית־חינוכית}}
{{ח:תת|(א)}} המועצה, בהתייעצות עם המנהל, תמנה ועדה מדעית־חינוכית ובה שבעה חברים, שהם:
{{ח:תתת|(1)}} שני נציגים שהם אנשי סגל אקדמי במוסד מוכר, בעלי מומחיות בתחומי מחקר והוראה הנוגעים לפעילות המרכז, בהתייעצות עם המועצה להשכלה גבוהה;
{{ח:תתת|(2)}} נציג של האקדמיה הלאומית הישראלית למדעים;
{{ח:תתת|(3)}} שלושה אנשי חינוך בעלי מומחיות בתחומים הנוגעים לפעילות המרכז;
{{ח:תתת|(4)}} נציג הרשות המקומית שבתחומה פועל המרכז, העוסק בתחום החינוך או התרבות.
{{ח:תת|(ב)}} הוועדה המדעית־חינוכית תמנה מקרב חבריה את יושב ראש הוועדה ואת ממלא מקומו.
{{ח:תת|(ג)}} יושב ראש הוועדה המדעית־חינוכית ינהל את ישיבות הוועדה; הוא יזמן את ישיבותיה ויקבע את מועדן, מקומן וסדר יומן; הוראות {{ח:פנימי|סעיף 9|סעיף 9(ד) ו־(ה)}} יחולו על סדרי עבודת הוועדה המדעית־חינוכית, בשינויים המחויבים.
{{ח:תת|(ד)}} הוועדה המדעית־חינוכית תייעץ למנהל בכל הנוגע לפעילותו המחקרית והחינוכית של המרכז.

{{ח:סעיף|24|הפסקת כהונה}}
{{ח:ת}} הוראות {{ח:פנימי|סעיף 12|סעיף 12}} יחולו, בשינויים המחויבים, גם על חברי הוועדה המדעית־חינוכית.

{{ח:קטע3|פרק ב סימן ד|סימן ד׳: הארכיון}}

{{ח:סעיף|25|הגדרות – {{ח:פנימי|פרק ב סימן ד|סימן ד׳}}}}
{{ח:ת}} {{ח:פנימי|פרק ב סימן ד|בסימן זה}}, ”ארכיון ציבורי“, ”הגנז“, ”חומר ארכיוני“ ו”מוסד ממוסדות המדינה“ – כהגדרתם {{ח:חיצוני|חוק הארכיונים|בחוק הארכיונים}}.

{{ח:סעיף|26|הקמת הארכיון}}
{{ח:תת|(א)}} המרכז יהיה רשאי להקים ולהפעיל ארכיון ציבורי לשם איסוף, שמירה והנגשת חומר ארכיוני שאינו של מוסד ממוסדות המדינה או של רשות מקומית ושל חומרים שיועברו אליו כאמור בסעיף קטן (ב), או להפקיד את החומר הארכיוני שאסף בארכיון המדינה או בארכיון ציבורי אחר; על הקמת ארכיון כאמור יחולו הוראות {{ח:חיצוני|חוק הארכיונים|חוק הארכיונים}}.
{{ח:תת|(ב)}} לבקשת המרכז יעביר הגנז לארכיון העתקים גלויים של חומר ארכיוני הנוגע לפועלו ולמורשתו של דוד לוי, אשר מופקד בארכיון המדינה.

{{ח:סעיף|27|ממונה על הארכיון}}
{{ח:ת}} הוקם הארכיון, ימנה המנהל את הממונה על הארכיון לפי הוראות {{ח:חיצוני|חוק הארכיונים|חוק הארכיונים}}.

{{ח:קטע2|פרק ג|פרק ג׳: תקציב והוראות כלליות}}

{{ח:סעיף|28|מימון פעילות המרכז}}
{{ח:תת|(א)}} הקמת המרכז תמומן מתקציב המדינה ומכספי תרומות; פעילות המרכז תמומן, בכפוף להוראות סעיף זה ולהוראות {{ח:פנימי|סעיף 29|סעיף 29}}, מתקציב המדינה כפי שדרוש להוצאות קיומו, החזקתו, פיתוחו וניהול מכלול פעילויותיו, וכן מתרומות ומהכנסות שיהיו למרכז.
{{ח:תת|(ב)}} סכום השתתפות המדינה בתקציב המרכז ייקבע, בכל שנת כספים, בחוק התקציב השנתי כהגדרתו {{ח:חיצוני|חוק יסודות התקציב|בחוק יסודות התקציב}}; סכום ההשתתפות כאמור לא יעלה על 2.5 מיליון שקלים חדשים בשנה – בשנות הכספים 2026 ו־2027, ועל 5 מיליון שקלים חדשים בשנה – משנת הכספים 2028 ואילך.

{{ח:סעיף|29|תקציב}}
{{ח:תת|(א)}} המועצה תאשר הצעת תקציב שנתי ותגישה לשר לשם אישורו; התקציב טעון אישור שר האוצר.
{{ח:תת|(ב)}} שנת תקציב המרכז תהיה כשנת תקציב המדינה.

{{ח:סעיף|30|איסור העברת נכסים}}
{{ח:תת|(א)}} המרכז לא יהיה רשאי למכור או להעביר בדרך אחרת נכס שבבעלותו, למעט נכסים שפרטים לגביהם, לרבות סוגם ושוויים, נקבעו בתקנות, אלא באישור השר.
{{ח:תת|(ב)}} המרכז לא יהיה רשאי למשכן נכס שברשותו או להשכירו לתקופה העולה על עשר שנים, אלא באישור השר; לעניין זה, ”להשכירו לתקופה העולה על עשר שנים“ – לרבות שכירות המקנה זכות לחדשה או להאריכה, או שכירות לתקופה נוספת שבהצטרפותן לתקופות השכירות הקודמות עולות יחד על עשר שנים.
{{ח:תת|(ג)}} המרכז לא ייטול הלוואה העולה על סכום שקבע השר בתקנות, אלא באישור השר ושר האוצר.

{{ח:סעיף|31|ביצוע ותקנות}}
{{ח:ת}} השר ממונה על ביצוע חוק זה, והוא רשאי להתקין תקנות בכל הנוגע לביצועו, ובכלל זה לעניין סדרי העבודה של המועצה.

{{ח:סעיף|32|דיווח לכנסת}}
{{ח:ת}} השר ידווח לוועדת החינוך, התרבות והספורט של הכנסת, בכתב, אחת לשנה, על יישום הוראות חוק זה בשנה שקדמה למועד הדיווח, ובין השאר בעניינים אלו:
{{ח:תת|(1)}} איוש המועצה ופעילותה;
{{ח:תת|(2)}} תקציב המרכז, לרבות מקורות המימון וניצול התקציב;
{{ח:תת|(3)}} פעילות המרכז ומוסדותיו.

{{ח:חתימות|התקבל בכנסת ביום ה׳ בתמוז התשפ״ה (1 ביולי 2025).}}
* '''בנימין נתניהו'''
ראש הממשלה
* '''גדעון סער'''
שר החוץ
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]